ലോട്ടറിവില്പ്പനക്കാരനെ കാറിടിച്ചു വീഴ്ത്തിയവര് പിടിയില് ലോട്ടറിവില്പ്പനക്കാരന്റെ ബാഗ് തട്ടിയെടുക്കാന് ശ്രമിക്കുകയും കാറിടിപ്പിച്ചു കാലൊടിക്കുകയുംചെയ്ത പ്രതികളെ എടത്വാ പോലീസ് പിടികൂടി. മിത്രക്കരി കൈലാസംവീട്ടില് ഗോപകുമാറി53നെയാണ് ഇവര് അപായപ്പെടുത്താന് ശ്രമിച്ചത്. വലതുകാല് ഒടിഞ്ഞുതൂങ്ങിയ ഇദ്ദേഹം, ആലപ്പുഴ മെഡിക്കല് കോളേജ് ആശുപത്രിയില് ശസ്ത്രക്രിയയ്ക്കു വിധേയനായിരുന്നു. തിരുവനന്തപുരം കാട്ടാക്കട സ്വദേശികളായ കുളത്തുമ്മേല് പൊറ്റവിള പോങ്ങവിള പുത്തന്വീട്ടില് അഭിലാഷ് ആല്വിന് 30, മലപ്പനംകോട് സുരേഷ്ഭവനില് ജോണ് മരിയാദാസ് കണ്ണന്28, പാറവിള പുത്തന്വീട്ടില് ബിനുക്കുട്ടന് ജോര്ജ് ലിനു44 എന്നിവരാണു പിടിയിലായത്. വീഴ്ചയില് തലയ്ക്കും ഗുരുതരപരിക്കേറ്റിരുന്നു. 23നു പുലര്ച്ചേ അഞ്ചിന് എടത്വാ അമ്ബ്രയില്മൂലയിലാണു സംഭവം.The post ലോട്ടറിവില്പ്പനക്കാരനെ കാറിടിച്ചു വീഴ്ത്തിയവര് പിടിയില് first appeared on MalayalamExpressOnline.